**Priėmimo į šiaulių DIDŽDVARIO GIMNAZIJOS TARPTAUTINIO BAKALAUREATO DIPLOMO KLASES tvarkos aprašas**

**I skyrius**

**Bendrosios nuostatos**

1. Priėmimo į Šiaulių Didždvario gimnazijos Tarptautinio bakalaureato diplomo programos (toliau - TB DP) klases tvarkos aprašas (toliau – Aprašas) reglamentuoja asmenų priėmimo mokytis pagal tarptautinę vidurinio ugdymo programą tvarką, priėmimo į Didždvario gimnaziją įforminimą, informavimą apie mokinių priėmimą, priėmimo į Didždvario gimnaziją priežiūrą ir atsakomybę.

2. Aprašas skelbiamas Šiaulių Didždvario gimnazijos interneto svetainėje.

3. Didždvario gimnazija supažindina mokinius, tėvus (globėjus, rūpintojus) su Aprašu.

**II skyrius**

**PRIĖMIMAS MOKYTIS PAGAL TARPTAUTINIO BAKALAUREATO DIPLOMO PROGRAMĄ**

4. Į TB DP klases konkurso tvarka priimami mokiniai, įgiję pagrindinį išsilavinimą Lietuvos Respublikos arba užsienio šalių mokyklose.

5. Priimant mokinius atsižvelgiama į kiekvieno mokomojo dalyko vidurkį (7 ir daugiau).

6. Priimant mokinius vykdomi specialiųjų ir bendrųjų gebėjimų patikrinimai:

6.1. anglų kalbos bendrųjų gebėjimų patikra (rašymas, skaitymas, kalbos vartosena);

6.2. matematikos bendrųjų gebėjimų patikra. Rezultatai naudojami mokinių, patekusių į TB DP klases, suskirstymui į du matematikos kursus. Kiekviename programos kurse yra du lygiai;

6.3. mokiniams, grįžusiems iš užsienio, papildomai vykdoma lietuvių kalbos patikra.

6.4. užduotys atliekamos raštu.

7. Patikros organizuojamos einamųjų metų pirmą balandžio šeštadienį. Patikros pradžia 9.00 val.

8. Anglų kalbos, matematikos, lietuvių k. patikrų užduotis rengs ir mokinių darbus vertins Didždvario gimnazijos direktoriaus įsakymu sudarytos komisijos.

9. Be konkurso į TB DP klases priimami mokiniai, baigę Tarptautinio bakalaureato pagrindinio ugdymo programą (*IB Middle Years* programme) ir turintys pažymėjimą (*IB Middle Years Certificate*).

10. Mokinių, kviečiamų mokytis TB DP TB1 (III) klasėse, sąrašas bus skelbiamas iki einamųjų metų gegužės 1 d. gimnazijos internetinėje svetainėje [www.dg.su.lt](http://www.dg.su.lt)

**III skyrius**

**PRAŠYMŲ PATEIKIMO TERMINAI IR PRIĖMIMO Į DIDŽDVARIO GIMNAZIJĄ ĮFORMINIMAS**

11. Prašymai priimami nuo einamųjų metų kovo 1 d.

12. Asmuo, pageidaujantis mokytis TB DP klasėje, pateikia:

12.1. prašymą;

12.2. tapatybę patvirtinančio dokumento kopiją ir nustatytos formos sveikatos patikrinimo pažymą.

13. Iš kitų mokyklų atvykę mokiniai papildomai pateikia įgyto išsilavinimo pažymėjimą.

14. Asmuo, baigęs tarptautinę bendrojo ugdymo programą ir neturintis mokymosi pasiekimų įteisinančio dokumento, priimamas mokytis pagal Didždvario gimnazijos atstovų pokalbio metu su tėvais, pačiu mokiniu surinktus duomenis.

15. Prašymas ir kiti su priėmimu susiję dokumentai registruojami Mokinių tėvų prašymų registre pateikimo metu.

16. Su atrinktais ir pageidaujančiais mokytis TB DB klasėje priėmimas mokytis įforminamas mokymo sutartimi:

16.1. abu sutarties egzempliorius pasirašo Didždvario gimnazijos direktorius ir prašymo pateikėjas;

16.2. mokymo sutartis su kiekvienu atvykusiu nauju ir Didždvario gimnazijos mokiniu, pradedančiu mokytis pagal TB DP programą, sudaroma jo mokymosi pagal tą programą laikotarpiui;

16.3. mokymo sutartis registruojama Mokymo sutarčių registre.